ଭଦ୍ରକ ୦୫।୦୭ଃ ଭଦ୍ରକ ଜ଼ିଲ୍ଲାକୁ ଆଜି ସମ୍ପୂର୍ଣ୍ଣ ସଟ ଡାଉନ ଘୋଷଣା କରିଛି ଜ଼ିଲ୍ଲା ପ୍ରଶାସନ । ଆଜି ସଟ ଡାଉନ ଯୋଗୁଁ ସମ୍ପୂର୍ଣ୍ଣ ଜନ ଶୂନ୍ୟ ହୋଇପଡିଛି ଭଦ୍ରକ ସହର । ଜୁନ ମାସ ରେ ରାଜ୍ୟସରକାର ଙ୍କ ପକ୍ଷରୁ ସପ୍ତାହ ର ଶନିବାର ଓ ରବିବାର ଦିନ କୁ ସଟଡାଉନ୍ ଘୋଷଣା କରାଯାଇଥିଲା । ପରେ ଜୁଲାଇ ମାସ ରେ ରାଜ୍ୟ ସରକାର ଏହି କଟକଣା କୋହଳ କରିବା ପରେ ଜିଲ୍ଲାପ୍ରଶାସନ ସପ୍ତାହ ର ରବିବାର ଦିନକୁ ସଟଡାଉନ୍ ଘୋଷଣା କରିଛି । ଏହି ସଟ ଡାଉନ ପ୍ରକ୍ରିୟା କୁ କଡାକଡି ଭାବେ ପାଳନ କରାଯାଉଛି । ପୋଲିସ ପକ୍ଷରୁ ଛକ ମାନଙ୍କରେ ବ୍ୟାରିକେଡ଼ କରାଯିବା ସହ ଲୋକମାନଙ୍କୁ ଯାଞ୍ଚ କରାଯାଇ ସହର ମଧ୍ୟ କୁ ଛଡା ଯାଉଛି ।
ସଟ ଡାଉନ ଯୋଗୁଁ ବିଭିନ୍ନ ଛକ ମାନଙ୍କରେ ପୋଲିସ ପକ୍ଷରୁ ବ୍ୟାପକ ପ୍ରସ୍ତୁତି କରାଯାଇଛି । ସଟ ଡାଉନ ନିୟମକୁ କଡାକଡ଼ି ପାଳନ କରାଯାଉଥିବା ଦେଖିବା ପାଇଁ ମିଳିଛି । ଅନ୍ୟପଟେ ଆକ୍ରାନ୍ତ ଙ୍କ ସଂଖ୍ୟା ଦିନ କୁ ଦିନ ବଢ଼ୁଥିବାରୁ, ପ୍ରଶାସନ କରୋନା କୁ ଚେକ ଦେବା ପାଇଁ ଯଥା ସମ୍ଭବ ପ୍ରୟାସ କରୁଛି । ଜନସାଧାରଣ ଙ୍କୁ ମାସ୍କ ବ୍ୟବହାର ସହ ସାମାଜିକ ଦୂରତା ନିୟମ ମାନିବା ପାଇଁ ଅନୁରୋଧ କରିଛି । ଛୋଟ ପିଲା ଓ ବୟସ୍କ ଲୋକଙ୍କୁ ବାହାରକୁ ନ ବାହାରିବା ପାଇଁ ନିବେଦନ କରିଛି । ଆବଶ୍ୟକତା ନଥିଲେ ବାହାରକୁ ନ ଆସିବା ପାଇଁ ଅପିଲ କରୁଛି ପ୍ରଶାସନ ।
